NARIADENIE KOMISIE (ES) č. 1058/2008
z 27. októbra 2008,
ktorým sa v Registri chránených označení pôvodu a chránených zemepisných označení zrušuje názov [Arroz del Delta del Ebro (CHZO)]
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 12 ods. 1,
keďže:
(1)
V súlade s článkom 12 ods. 2 druhým pododsekom nariadenia (ES) č. 510/2006 a s uplatnením článku 17 ods. 2 uvedeného nariadenia bola žiadosť Španielska o zrušenie zápisu názvu „Arroz del Delta del Ebro“ uverejnená v Úradnom vestníku Európskej únie (2).
(2)
Keďže Komisii nebola oznámená žiadna námietka v súlade s článkom 7 nariadenia (ES) č. 510/2006, tento názov sa musí v registri zrušiť.
(3)
Na základe uvedených skutočností sa tento názov teda musí zrušiť v Registri chránených označení pôvodu a chránených zemepisných označení.
(4)
Opatrenia stanovené v tomto nariadení sú v súlade so stanoviskom Stáleho výboru pre zemepisné označenia a označenia pôvodu,
PRIJALA TOTO NARIADENIE:
Článok 1
Zápis názvu uvedeného v prílohe k tomuto nariadeniu sa zrušuje.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 27. októbra 2008